Lezzayer am tmura n umaḍal meṛṛa, ggtent deg-s tutlayin, yal tama d acu n tutlayt i yes-s tettmeslay. Nezmer ad d-nini llant snat n tɣiwanin timutlayin : taɣiwant n yiɛerbawalen d tɣiwant n yimazɣawalen. Iɛerbawalen ggten di tmurt n Lezzayer, ammur ameqran n yizzayriyen ttmeslayen s taɛrabt tazzayrit. Ma dimazɣawalen ur ggten ara, uma simmal ttanqasen wid yettmeslayen s tutlayt-a ma ur as-nḥebber ara seg tura.